
Samarbeidsavtale 

mellom 

Universitetet i Oslo 
Det medisinske fakultet, Institutt for ………………..,
og
[OFFENTLIG VIRKSOMHET X]








Formålet med Samarbeidsavtalen
Forskningsrådet har, med forbehold om at alle formalia er i orden, gitt tilsagn om tildeling av midler til gjennomføring av forskningsprosjektet: «………………………», (heretter kalt ‘Prosjektet’). 
Prosjektets hovedmål er å ………………………………………...
En forutsetning for aktuelle tildeling av midler er at Partene etter denne Samarbeidsavtale deltar i Prosjektet med faglige ressurser og relevant infrastruktur.

1	Partene
Prosjektansvarlig: 
……………………………..		Organisasjonsnummer: ……………………..
Prosjektleder/Kontaktperson hos Prosjektansvarlig er …………………………….
Samarbeidspartner:
Universitetet i Oslo (UiO)	 	Organisasjonsnummer: 971 035 854
Faglig kontaktperson ved UiO: ……………………………
Samlet er Prosjektansvarlig og Samarbeidspartner heretter benevnt «Partene» og enkeltvis benevnt «Part».

2	Innhold i samarbeidet
Samarbeidsavtalen gjelder gjennomføring av doktorgradsarbeidet til Offentlig sektor-Ph.d.-kandidat ……………………….. (heretter kalt «Kandidaten») i henhold til vedlagte prosjektbeskrivelse inntatt som vedlegg 1 til Samarbeidsavtalen (heretter kalt «Prosjektbeskrivelsen»). 
Prosjektet forutsetter kontinuerlig, iterativ interaksjon med Prosjektansvarliges forsknings- og utviklingsprogram, samt uhindret tilgang til intellektuelle verdier (herunder IP) hos Prosjektansvarlig. Partene er derfor enige om at Prosjektet ledes av Prosjektleder ansatt hos Prosjektansvarlig. Rammen og framdriften for Prosjektet bestemmes av de faglige ressurser og budsjettet som fremkommer av denne Samarbeidsavtalen og i henhold til krav nedfelt i den til enhver tid gjeldende Forskrift for graden philosophiae doctor (Ph.d.) ved UiO med utfyllende regler.
Endringer ut over de rammer som er definert i denne Samarbeidsavtalen skal avtales eksplisitt og dokumenteres i et eget vedlegg til Samarbeidsavtalen.

Samarbeidsavtalens innhold kan ikke komme i konflikt med de krav som stilles fra UiO som gjelder gjennomføring av Kandidatens Ph.d-program og inngått avtale om opptak til Ph.d.-programmet med eventuelle vedlegg.
3	Partenes plikter overfor Kandidaten
Prosjektansvarlig
· Være arbeidsgiver for Kandidaten
· Utbetale X % lønn for Kandidaten i Y år i henhold til egen ansettelsesavtale inngått mellom Prosjektansvarlig og Kandidaten. 
· Formalisere nødvendig avtale med UiO i forbindelse med opptak på doktorgradsprogrammet.
· Stille til disposisjon nødvendig infrastruktur for gjennomføring av Prosjektet, samt kontorplass for perioden(e) Kandidaten skal tilbringe hos Prosjektansvarlig.
· [Veileders navn må oppgis og om vedkommende er hovedveileder eller medveileder, foruten evt. andre medveiledere.]

UiO (Gradsgivende institusjon)
· Stille til disposisjon nødvendig infrastruktur for gjennomføring av Prosjektet, samt kontorplass for perioden(e) Kandidaten skal tilbringe ved UiO.
· Legge til rette for gjennomføring av undersøkelsene som inngår i Prosjektet, som beskrevet i Prosjektbeskrivelsen, 
· Ha det faglige ansvaret for Ph.d.-utdanningen.
· Ivareta veiledningsansvar og andre forhold i henhold til avtale om opptak på Ph.d.-programmet.
· [Det er et krav til minst én veileder tilknyttet UiO. Veileders navn må oppgis og om vedkommende er hovedveileder eller medveileder.] 

4	Økonomi
Følgende finansieringsplan (i 1000 NOK) ligger til grunn for Prosjektet:
	
	20XX
	20YY
	20ZZ
	20ÆÆ

	Forskningsrådet
	*
	*
	*
	*

	Prosjektansvarlig 
	
	
	
	

	UiO
	
	
	
	

	Sum
	
	
	
	



* inkl. NOK …………… i driftsmidler
[Beskriv kort hva driftsmidlene skal brukes til.]

5	Prosjektgjennomføring
Partene har et gjensidig felles ansvar for innhold og gjennomføring av Prosjektet og for å nå de resultater som fremgår av Prosjektbeskrivelsen (vedlegg 1). 
Hver av partene har et selvstendig ansvar for å gjennomføre arbeidet i samsvar med gjeldende lover og forskrifter, gjeldende regler og retningslinjer som er relevante for gjennomføringen av Prosjektet, herunder etiske regler og retningslinjer, anerkjente kvalitetsstandarder og normer for god og forsvarlig forskning, samt nødvendige godkjenninger. Forskningen som inngår i Prosjektet skal gjennomføres i henhold til de kvalitetssystemer ved UiO som til en hver tid gjelder.
Partene plikter å sikre at egne ansatte som utfører arbeid i Prosjektet respekterer de bestemmelser som fremgår av denne Samarbeidsavtalen. Partene skal opptre lojalt og holde hverandre gjensidig informert så tidlig som mulig om planer og tiltak som påvirker omfanget av Partenes plikter, i den hensikt at eventuelle konsekvenser av endringer kan planlegges og gjennomføres i betryggende former.
Partene plikter som ledd i gjennomføringen av Prosjektet å legge til rette for at Kandidaten oppholder seg minst ett år ved henholdsvis Prosjektansvarliges lokaler og ved UiO. Tiden kan fordeles etter hva som er mest hensiktsmessig for Prosjektet.
Partene forplikter seg også til minimum halvårlige møter for å ivareta samarbeidet og felles forståelse av prosjektets innehold. Det er et krav at kandidat, intern veileder, prosjektleder og hovedveileder er til stede i disse møtene, og det skal skrives referat. Referatet sendes til Norges forskningsråd i etterkant, og er en forutsetning for videre finansiering. Første møte vil være høst 2026. 
[Dersom ph.d.-kandidaten har arbeidsplikt hos én eller flere av partene, skal dette spesifiseres og omfanget angis.]
Prosjektet er definert som X % arbeidstid over Y år.

6	Rettigheter
Partene beholder eierskap til bakgrunns-IPR som stilles til disposisjon i henhold til Samarbeidsavtalen. Bakgrunns-IPR skal utelukkende benyttes som ledd i gjennomføring av Prosjektet. En Part har ikke anledning til å gi andre tilgang til en annen Parts bakgrunns-IPR uten etter nærmere avtale. Rettigheter til bruk av bakgrunns-IPR er begrenset til bruk i forskning og det gis ingen lisenser til kommersiell utnyttelse uten etter egen avtale mellom Partene.
Prosjektansvarlig beholder ubegrenset eierskap til utstyr og infrastruktur og alle tilknyttede immaterielle rettigheter som stilles til disposisjon i henhold til Samarbeidsavtalen. Utstyr og infrastruktur som stilles til disposisjon skal utelukkende benyttes i henhold til formålet med Samarbeidsavtalen. 
Alle rettigheter til forskningsresultater oppnådd i Prosjektet, eies av den Part hvis ansatte har frembrakt resultatene. Hvis ansatte hos Partene i fellesskap har frembrakt resultatene, skal rettigheter tilfalle de av Partene som har bidrag til forskningsresultatene.
Prosjektansvarlig skal gis førsterett til eventuell kommersiell utnyttelse av forskningsresultater fra Prosjektet. Slik kommersiell utnyttelse skal være basert på egen avtale fremforhandlet partene.  I avtale om kommersiell utnyttelse skal det blant annet sees hen til Partenes bidrag til forskningsresultatet ved beregning av verdi/vederlag.
[bookmark: _Ref200518637][bookmark: _Toc202162938][bookmark: _Toc248040628][bookmark: _Toc251590585][bookmark: _Toc251668814]7	Publisering

Partene etter denne avtale skal sikre åpenhet rundt forskningen. Både positive og negative resultater fra Prosjektet skal søkes publisert. Partene kan avtale at det skal utarbeides en plan for offentliggjøring av resultater basert på kriteriene i den til en hver tid gjeldende versjon av Vancouver-konvensjonen om medforfatterskap til vitenskapelige publikasjoner.
Dersom annet ikke er særskilt avtalt, har Partene rett til å publisere resultater av egne data med mindre slik publisering medfører skade eller ulempe for en annen Parts utnyttelse av egne resultater, inneholder en annen Parts konfidensielle informasjon, eller der slik publisering vil svekke det vitenskapelige fundament for Prosjektet betydelig. Før publisering skal Prosjektansvarlig varsles og ha rett til å forhåndsvurdere publikasjoner som er knyttet til Prosjektet med formål å hindre at konfidensiell informasjon tilhørende Prosjektansvarlig frigis. Prosjektansvarlig har også anledning til å foreslå endringer i utkast til manuskript, forutsatt at foreslåtte endringer ikke er i strid med alminnelige forskningsetiske regler for publisering eller til hinder for gjennomføring av doktorgradsprosjektet.  
Partene har et særskilt ansvar for å påse at Kandidaten har de samme rettigheter til publisering, herunder innlevering av doktorgradsarbeid, som øvrige Ph.d.-kandidater ved Universitetet i Oslo, cf. Ph.d.-forskriften med utfyllende regler.
I pressemeldinger eller uttalelser til media skal Offentlig sektor-ph.d.-prosjektet omtales som et samarbeidsprosjekt mellom UiO og Prosjektansvarlig.  Ved uttalelser til media skal begge Parter informeres i forkant så fremt det er praktisk mulig.

8	Varighet

Prosjektet starter den …………….. og avsluttes den ……………….
Samarbeidsavtalen trer i kraft når den er signert av begge Parter og det foreligger dokumentasjon på vedtak om opptak på Ph.d.-programmet ved gradsgivende institusjon (UiO).
Prosjektperioden kan forlenges ved pliktarbeid, permisjoner, lengre sykefravær, eller ved andre uforutsette forhold.  Forlengelse av prosjektperioden skal godkjennes av Prosjektansvarlig og Det medisinske fakultet. Denne samarbeidsavtalen er gyldig gjennom hele prosjektperioden.

Denne Samarbeidsavtalen kan sies opp av hver Part med 1 (ett) års skriftlig varsel til de andre Parter. Ved vesentlig mislighold, som ikke skyldes Force majeure, kan Samarbeidsavtalen sies opp med 30 dagers skriftlig varsel fra den krenkede Part, med mindre den misligholdende Part ikke reparerer misligholdet i oppsigelsesperioden. Dersom avtalen sies opp før normal terminering, skal det lages en plan for å ivareta Kandidatens muligheter til å fullføre sin Ph.d.-grad.  Avtalens punkt 6 og punkt 7 skal også gjelde etter opphør av avtalen.
9		Tvister

Eventuelle tvister om innholdet i og/eller oppfyllelse av Samarbeidsavtalen eller forhold som utspringer av Samarbeidsavtalen, skal søkes løst gjennom forhandlinger mellom Partene. Dersom slik løsning ikke kan oppnås kan hver Part bringe tvisten inn for ordinær rettsbehandling med Oslo tingrett som verneting.

Denne avtalen er underskrevet i 2 eksemplarer, ett til hver av partene. 

